อำเภอเมืองชัยนาท เปิดตลาดประชารัฐ คนไทยยิ้มได้ เป็นพื้นที่ค้าขายเพิ่มรายได้ให้ประชาชนทุกเช้าวันอังค
ที่บริเวณริมถนนลูกเสือ 1 ข้าง บริษัททีโอที ชัยนาท  นายยุทธพร พิรุณสาร นายอำเภอเมืองชัยนาท  เป็นประธานเปิดตลาดประชารัฐ คนไทยยิ้มได้ (นกใหญ่ชัยนาท) อำเภอเมืองชัยนาท  ตามนโยบายของรัฐบาลโดยกระทรวงมหาดไทย ร่วมกับหน่วยงานที่เกี่ยวข้อง ทั้งภาครัฐ เอกชน และประชาชน เพื่อช่วยเหลือพ่อค้า แม่ค้า และผู้มีรายได้น้อย ที่มีความต้องการค้าขาย ให้มีพื้นที่ประกอบอาชีพ สร้างรายได้  ซึ่งอำเภอเมืองชัยนาท กำหนดให้มีตลาดประชารัฐบริเวณนี้ในทุกเช้าวันอังคาร เวลา 06.00-12.00 น.  โดยมีผู้สนใจลงทะเบียนร่วมโครงการกว่า 80 ราย ขณะที่มีพื้นที่รองรับได้ประมาณ 60 ราย อย่างไรก็ตามหากมีผู้ค้าบางรายสละสิทธิ จะได้ประสานผู้ที่ลงทะเบียนไว้เข้ามาลงพื้นที่ค้าขายแทนต่อไป